Dereham ble ansatt som sekretær ved Hampton Court Palace etter at Katarina gifte seg med kongen. Dette ble antagelig arrangert av Agnes Tilney, enkehertuginne av Norfolk for å hindre at han røpet forholdet. Da et medlem av hertuginnens hushold gjorde Thomas Cranmer oppmerksom på forholdet fortalte Cranmer kongen om det i et brev. Dette utløste en etterforskning som førte til at hertuginnen, Thomas Howard, 3. hertug av Norfolk, Thomas Culpeper og dronningen selv ble arrestert.